ངས་སྒྲ་དབྱངས་དེ་དེད་ནས་ཕར་བལྟས་མ་ཐགབུ་མོ་ཆུང་ཆུང་ཞིག་གིས་ཞི་ཕྲུག་ཁྲ་ཁྲ་ཞིག་པང་ནས་གླུ་འདི་ལྟར་ལེན་གྱིན་འདུགཞི་ཕྲུག་དེ་སྒེའུ་ཁུང་ནས་འཕྲོས་པའི་ཉི་འོད་ན་གཉིད་སྐྱིད་པོ་ཞིག་ཁུག་འདུག་ཅིང་བུ་མོ་དེས་མིག་དྭངས་མོ་ཤེལ་ཏོག་འདྲ་བ་དེ་བགྲད་ཀྱིན་གླུ་དབྱངས་འདི་ཡང་ནས་ཡང་དུ་ལེན།ཧ་ལམ་མོའི་མིག་ནང་དུ་སེམས་སྡུག་གི་ཁེངས་པའི་མི་ཚོགས་ནི་རྩྭ་ཐང་ཐོག་གི་མེ་ཏོག་དཀར་པོ་སྙིང་རྗེ་མོ་དག་ཡིན་པ་ལྟར།གདོང་ལ་འཚེར་སྣང་དང་དོགས་མི་བདེ་བ་གང་ཡང་མི་འདུགངས་མོའི་གླུ་སྐད་ཐོས་པ་དང་ལྷད་མེད་དྭངས་གཙང་གི་རྣམ་འགྱུར་དེ་མཐོང་མ་ཐགངའི་སེམས་ཀྱི་གཤོང་བར་ལོ་མང་ཁེངས་པའི་མིག་ཆུ་དག་ཐིགས་པ་རེ་རེ་བཞིན་ཟགས་ཤོར།ང་ལ་ཡང་སྙིང་ཅི་བྱུང་སོང་།ང་རང་མི་གཞན་གྱི་མིག་མདངས་དང་འཕྲད་པ་ཙམ་གྱིས་ཀྱང་སེམས་ནང་དོགས་མི་བདེ་བ་ཞིག་ཡོང་དོན་ཅི་ཡིན་ནམ།ངས་མི་ཚོགས་ཀྱི་ཁྲོད་དུ་འཛུམ་མདངས་ཞིག་ཀྱང་སྟོན་མི་ཐུབ་དོན་ཅི་ཡིན་ནམ།ཡིན་ཡང་ལོ་གསུམ་བཞི་ཙམ་ལས་མེད་པའི་བུ་མོ་ཆུང་ཆུང་ཞིག་གིས་མེ་ཏོག་སྙིང་རྗེ་མོ་ཞེས་སྣང་དོགས་མེད་པར་ངོ་གདོང་འཁྱག་པའི་ཁྲོད་དུ་གླུ་དབྱངས་ལེན་གྱིན་འདུག